Kvikmyndin hlaut frábæra aðsókn um allt land og á landsbyggðinni féllu einnig nokkur met . Í myndinni komast vinirnir Sveppi og Villi að því að erkióvinur þeirra hyggur enn á landsyfirráð og hefur í þetta sinn byggt alveg ægilega dómsdagsvél sem getur komið af stað jarðskjálftum og eldgosum . Í öðru sæti listans er geimferðamyndin Interstellar . Myndin er leikstýrð af Christopher Nolan sem áður hefur gert myndir á borð við The Dark Knight og Memento . Interstellar skartar stjörnum á borð við Matthew McConaughey , Anne Hathaway , Jessica Chastain , Michael Caine , Casey Affleck og Topher Grace . Myndin fjallar um ævintýri hóps könnuða sem notfæra sér ormagöng í geimnum til að fara lengra en menn hafa nokkru sinni farið áður í geimferðum , og geta með því móti farið á milli stjörnukerfa . Spennumyndin John Wick , með Keanu Reeves kemur á eftir í þriðja sæti . Leigumorðinginn John Wick ætlar að ná fram hefndum gegn ótíndum glæpamönnum þegar þeir svipta hann því sem honum er dýrmætast . Þá komast glæpamennirnir að því að þeir stönguðust á við kolrangan mann . Hinn þaulreyndi áhættuleikstjóri Chad Stahelski stýrir hasarveislunni og Elísabet Ronaldsdóttir ( Djúpið , Contraband ) klippir myndina .